google/wiki40b huggingface dataset:
Mikulov

Dejiny Mikulova

Vznik Mikulova sa zväčša datuje na začiatok 12. storočia, kedy tu bola založená trhová osada, v roku 1279 povýšená na mestečko a v roku 1410 na mesto. Na mieste románskeho a gotického hradu vznikol v 17. storočí zámok.
Mikulov bol od konca 13. do konca 16. storočia vo vlastníctve rodu Lichtenštajnovcov, potom patril až do 19. storočia Ditrichštajnovcom, ktorí vlastnili zámok a veľkostatok až do roku 1945, kedy zároveň zámok vyhorel.
V tunajšom zámku boli po bitke pri Slavkove dohodnuté (2. decembra 1805) predbežné podmienky mieru medzi Francúzskom a Rakúskom. O 61 rokov neskôr, 26. júla 1866 tu bolo po porážke rakúskych vojsk v bitke pri Hradci Králové podpísané prímerie medzi Rakúskom a Pruskom, tzv. Mikulovské prímerie.
Od polovice 19. storočia začalo mesto stagnovať a strácať vplyv v prospech mesta Břeclav, ktoré profitovalo z polohy na železničnej trati "Ferdinandka".
Component Object Model

Prehľad

Podstatou technológie COM je jazykovo nezávislý spôsob implementovania objektov, ktoré môžu byť použité aj v iných prostrediach ako boli vytvorené, dokonca za hranicami jednotlivých počítačov. Ak sú komponenty správne napísané, COM umožňuje používanie objektov bez znalosti ich vnútornej implementácie, čo zároveň núti autorov jednotlivých komponentov poskytovať správne definované rozhrania, ktoré sú oddelené od implementácie. Problém odlišných sémantík alokovania pamäti v rôznych jazykoch je vyriešený tým, že každý objekt je zodpovedný za svoje vytváranie a rušenie pomocou počítania referencií (tzv. reference counting). Pretypovanie medzi rôznymi rozhraniami objektu zabezpečuje funkcia QueryInterface(). Dedičnosť v rámci COM je vyriešená vytváraním takzvaných pod-objektov, ktorým sú následne odovzdávané volania metód z ich nad-objektov.
COM je technológia rozhraní, definovaná a implementovaná ako štandard iba pre Microsoft Windows a Apple Core Foundation 1.3. Pre niektoré aplikácie bolo COM nahradené v určitom rozsahu technológiou Microsoft .NET a podporou pre webové služby spolu s Windows Communication Foundation. Avšak COM objekty môžu byť použité vo všetkých .NET jazykoch a to pomocou spolupráce technológií .NET a COM pod názvom .NET COM Interop.
Malé Rakovo

Polohopis

Nachádza sa južne od obce, na ceste do Valentovej. Dnes sa tu nachádza ekologické poľnohospodárske družstvo, ktoré predstavuje takmer celú niekdajšiu dedinu.

Dejiny

Malé Rakovo vzniklo v polovici 13. storočia a patrila predkom rodu Lehotskovcov, ktorí názov obce prijali za svoj prídomok (de Kis Rakó et Bystricska). K Rakovu bola pripojená v po roku 1902.
Shaun Murphy

Začiatky kariéry

Murphy začal hrať snooker keď mal 8 rokov. Vtedy dostal svoje prvé tágo od svojho otca, ktorý ho kúpil v bazáre. Čoskoro sa spojil s klubom a začal tvrdo trénovať, po prvýkrát prekonal 100 bodov keď mal 10 rokov. Keď mal 13, robil interwiev do BBC, kde prezradil ambíciu vyhrať majstrovstvá sveta a stať sa svetovou jednotkou. V trinástich si dohodol sponzorskú zmluvu na 5 000 libier na rok. Profesionálom sa stal v 15.
V roku 2000 dostal cenu za Najlepšieho nováčika roku, ale jeho progres gradoval až do víťazstva na majstrovstvách sveta. V tom istom roku vyhral Amateur English Open a turnaj Benson & Hedges Championship, a v nasledujúcom roku na tom istom turnaji dosiahol maximálny break (počet bodov). Dostal sa do semifinále British Open v roku 2004, kedy sa prvýkrát dostal medzi najlepších 16 na významnejšom turnaji. Na majstrovstvá sveta sa dostal v roku 2002 a v roku 2003, keď prehral s Kenom Dohertym vo veľmi tesnom zápase 9-10 a v roku 2004 prehral v kvalifikácii so Stuartom Pettmanom.

2005 Majster sveta

Na turnaji v roku 2005 porazil predchádzajúcich svetových šampiónov Johna Higginsa (13-8), Steva Davisa (13-4), Petra Ebdona (17-12), a vo finále Matthewa Stevensa (18-16) a vyhral Majstrovstvá sveta. Jeho cesta zopakovať prvé majstrovké víťazstvo cez jeho detský idol Davisa, ktorý tiež porazil troch bývalích svetových šampiónov (Alex Higgins, Cliff Thorburn a Terry Griffiths) skončila vo finále.
Tento turnaj zdvojnásobil jeho dovtedy zarobené peniaze a jeho finálová cesta mu pridelila prezývku Magician (kúzelník). Za zarobené peniaze si kúpil Mercedes-Benz E-Class a nový dom.
V 22 rokoch sa Murphy stal najmladším hráčom, ktorý vyhral Majstrovstvá sveta v snookeri hneď po Stephenovi Hendrym, ktorému sa to podarilo keď mal 21. Tiež sa stal iba druhým kvalifikantom, ktorý sa stal svetovým šampiónom, prvý bol Terry Griffiths v roku 1979.
Keď Murphy v 2005 vyhral, bol na 48 mieste svetového snookerového rebríčka a jeho šance na výhru boli 150:1. Musel hrať dve kvalifikačné kolá na ceste k najvyššej priečke. Žiadny predchádzajúci svetový šampión nehral na ceste k titulu toľko zápasov (celkom sedem).
Spojená škola sv. Františka z Assisi

Cirkevná základná škola sv. Františka z Assisi je jedinou cirkevnou základnou školou v okrese Bratislava IV. Svoju činnosť začala 2. septembra 2003. V školskom roku 2003/2004 boli otvorené triedy 1. — 4. ročníka. V súčasnosti CZŠ otvára brány pre 250 žiakov základnej školy v 13 triedach. Pre žiakov prvého stupňa sú otvorené 4 oddelenia školského klubu.
Od školského roka 2009/2010 je k CZŠ pridružené aj novootvorené Gymnázium sv. Františka z Assisi. Škola úzko spolupracuje s rehoľou bratov Minoritov.
V roku 2014/2015 bola tretia najlepšia na Slovensku a prvá v Bratislave. A v roku 2015/2016 bola v poradí hodnotených škôl úplne prvá.

Zameranie školy

Je to škola, ktorej ústredným koncepčným prvkom výchovno - vzdelávacieho pôsobenia je syntéza medzi kultúrou, vierou a vedou. Škola je zameraná na rozšírené vyučovanie cudzích jazykov. No veľmi populárna je aj informatika, ktorá sa vyučuje od prvého ročníka a od piateho ročníka je možnosť navštevovať krúžok robotiky.
Školský a liturgický kalendár roka je obohatený františkánskymi sviatkami a spomienkami, ktoré dali vzniknúť tradícií organizovať na škole akadémie sv. Františka a iné podujatia umožňujúce tvorivú alebo relaxačnú aktivitu žiakov.

Zriaďovateľ

Rímskokatolícka cirkev, Bratislavská arcidiecéza, Špitálska 7, 814 92 Bratislava

Kontakt

Cirkevná základná škola sv. Františka z Assisi

Karloveská 32, 841 04 Bratislava
Cirkevný zbor ECAV Rimavská Sobota

Cirkevný zbor Evanjelickej a. v. cirkvi Rimavská Sobota patrí do Rimavského seniorátu. Vznikol v roku 1786. Tvoria ho obce Rimavská Sobota (kostol z roku 1790), Dúžava (kostol z roku ?), Bakta, Rimavské Janovce a okolie. Bohoslužobnými rečami zboru sú slovenčina a maďarčina. K 31. decembru 2013 zbor počítal 436 členov.

Služby Božie

9:30 slov., 11:00 maď. Rim. Sobota, 14:00 Rim. Janovce posledná nedeľa v mesiaci, 14:00 Bakta 1. nedeľa, 14:00 DD Rim. Sobota 3. nedeľa
Saint-Maurice-de-Ventalon

Poloha

Obec má rozlohu 38,51 km². Najvyšší bod je položený 1 493 m n. m. a najnižší bod 640 m n. m.

Obyvateľstvo

Počet obyvateľov obce je 74 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Keith Ellis

Kariéra

V šesťdesiatych rokoch pôsobil v beatovej skupine The Koobas. V rokoch 1968 až 1969 bol členom skupiny Van der Graaf Generator a neskôr krátko hral v kapele Juicy Lucy. V rokoch 1975 až 1977 bol členom skupiny Boxer. V roku 1978 sa stal členom skupiny Iron Butterfly, s ktorou odohral turné po Nemecku. Zomrel počas tohto turné v meste Darmstadt vo veku tridsiatich dvoch rokov. Hudobník Peter Hammill, člen skupiny Van der Graaf Generator, mu venoval pieseň „Not for Keith“ zo svojho albumu pH7.
Autobus (kartová hra)

Autobus je detská kartová hra, ktorá sa hrá so štandardnými žolíkovými (pasiansovými) hracími kartami. Je určená pre 2 až 10 hráčov.

Rozdanie kariet

Každému hráčovi sa rozdá 5 karát do ruky (ktoré bude vidieť iba on) a 10 (popr. podľa dohody 12, 15 alebo aj 20) do autobusu (t. j. do balíčka na stole). Karty v autobuse sú otočené smerom dolu (aby ich nikto nevidel) okrem prvej, ktorá je otočená smerom hore tak aby ju videl každý hráč. Pred každým hráčom sa nachádza aj pomyselné úložisko pre 4 kôpky kam bude hráč ukladať kartu pokiaľ nevie vykonať zmysluplný ťah. Karty, ktoré po rozdaní ostali sa uložia do stredu hracieho stola do talóna odkiaľ budú hráči ťahať nové karty a kam sa budú navracať tzv. spálené karty na opätovné ťahanie.

Idea hry

Ideou hry je ukladať do ľubovoľného počtu spoločných kôpok postupne karty v poradí A (eso), 2, 3, 4, až J, Q, K (kráľ) a to bez ohľadu na ich farbu, popr. po dohode hráčov len vo farbe. Pokiaľ kôpka obsahuje všetky karty od A (esa) až po K (kráľa), tak sa kôpka zamieša a vráti sa do talóna. Do spoločných kôpok ukladá hráč iba karty z ruky, zo svojho úložiska a vrchnú kartu z autobusu. Po uložení vrchnej karty z autobusa sa otočí smerom nahor nasledujúca karta. Cieľom hráča je zbaviť sa všetkých karát zo svojho autobusu.

Ukončenie hry

Pokiaľ sa nejaký hráč zbavil všetkých karát zo svojho autobusu, tak sa stáva víťazom a hra končí. Hra končí aj v situácii ak ani jeden hráč počas kola nedoložil do spoločného priestoru ani jednu kartu. Pokiaľ sa hráči dohodli na počítaní bodov, tak sa každému porazenému hráčovi odpočíta toľko bodov koľko karát mu ostalo v autobuse. Víťazovi sa naopak k bodom pripočíta súčet bodov, ktorý bol všetkým porazeným odpočítaný.
Mailhac-sur-Benaize

Poloha

Obec má rozlohu 21,2 km². Najvyšší bod je položený 292 m n. m. a najnižší bod 224 m n. m.

Obyvateľstvo

Počet obyvateľov obce je 313 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roussas

Poloha

Obec má rozlohu 16,07 km². Najvyšší bod je položený 390 m n. m. a najnižší bod 83 m n. m.

Obyvateľstvo

Počet obyvateľov obce je 338 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faÿ-lès-Nemours

Poloha

Obec má rozlohu 7,78 km². Najvyšší bod je položený 122 m n. m. a najnižší bod 63 m n. m.

Obyvateľstvo

Počet obyvateľov obce je 467 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prunet (Cantal)

Poloha

Obec má rozlohu 27,34 km². Najvyšší bod je položený 823 m n. m. a najnižší bod 639 m n. m.

Obyvateľstvo

Počet obyvateľov obce je 594 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mím

Mím (z gr. μῖμος mimos, dosl. imitátor) je herec, ktorý hrá bez slov pomocou mimiky a gestikulačných pohybov. Toto divadelné stvárnenie má svoje korene v antickom grécku a v starovekom Ríme. V modernej forme sa mím používa aj k stvárneniu tzv. živej sochy.
Rekurzia (matematika)

Rekurzia (po latinsky: recurrere = bežať znovu) je v matematike a informatike, ale aj v biológii, využitie časti vlastnej vnútornej štruktúry, napríklad definovanie funkcie pomocou seba samej.

Rekurzia v programovaní

V informatike rekurzívna funkcia, volá samú seba. Musí obsahovať vetvu so základným prípadom pre časovú ohraničenosť funkcie.

Funkcia počítajúca faktoriál pomocou rekurzívneho algoritmu:
function faktorial(n)
  if n == 1
    return 1
  else
    return n * faktorial(n - 1)
Priesvitné letné

História

Odroda Priesvitné letné bola objavená ako náhodný semenáč v ovocnej škôlke Wagner, v Rige okolo roku 1850.

Opis

Priesvitné letné je stredne veľká odroda jabĺk, zeleno-žltej až slamovo žltobielej farby, pokrytá jemným voskom. Tvar jej plodov je tupo kužeľovitý, až guľovitý, často s ostrým švom. Dužina je spočiatku zelenkavá, neskôr biela, šťavnatá, krehká, jemne kyslá, ale veľmi chutná. Pri prezretí dužina múčnatie. Je citlivá na otlačenie a na opad pred zberom.
Priesvitné letné je bohato rodiaca odroda, pomerne náchylná na choroby.

Charakteristika

Je to najskoršia letná odroda jabĺk, dozrieva od polovice júla do začiatku augusta. Plody konzumne dozrievajú ihneď po zbere, skoro múčnatejú a preto nie sú vhodné na prepravu a skladovanie. Sú vhodné pre priamy konzum a zaváranie.
99 % – občiansky hlas

Volebná kampaň

Počas volebnej kampane vzniklo podozrenie o neregulérnosti zberu podpisov, ktorých musí nazbierať 10 000 každá strana, ktorá chce byť zaregistrovaná Ministerstvom vnútra. Časť podpisov mala byť sfalšovaná. Proti pravosti hárkov mala svedčiť aj notárska zápisnica z januára 2012. Zaznamenáva výpoveď Seničanky, ktorá mala byť platená za získavanie podpisov, ktoré mohli byť aj od mŕtvych osôb. Podľa SME kandidát a sponzor strany Ivan Weiss tvrdí, že „s preverovaním sa začalo, až keď prieskumy verejnej mienky dali 99 percentám šancu dostať sa do parlamentu.“ V snahe očistiť meno strany podstúpil aj test na detektore lži, ktorý podľa medializovaných informácií dopadol v prospech 99%. Výsledky vyšetrovaní, ktoré sa rozbehli pre možné porušenia zákonov, prišli až po voľbách. Inšpekcia ministerstva vnútra najskôr skonštatovala porušenie zákona zo strany vtedajšieho policajného prezidenta Spišiaka. Disciplinárne konanie proti nemu nezačalo, pretože z polície už predtým odišiel. Neskôr polícia zastavila vyšetrovanie podpisov skonštatovaním, že pri zbieraní podpisov nebol porušený žiadny zákon.

Volebný výsledok

Vo voľbách v marci 2012 získala strana 40 488 hlasov, čo s 1,58% nestačilo na účasť v parlamente.

Volebné obdobie 2012 - 2016

Napriek niektorým predpokladom 99% pokračuje vo svojej činnosti. Na celoslovenskom stretnutí občianskych zástupcov 99% v Banskej Bystrici 28. apríla 2012 za svojho hlavného lídra a hovorcu zvolili Ivana Weissa. „Ideme ďalej vo forme ako sme začali. Ako občianska iniciatíva 99 percent sa chceme zúčastňovať verejného diania a ukazovať, že politika vie byť iná,“ povedal Weiss.
Nanton

Poloha

Obec má rozlohu 14,03 km². Najvyšší bod je položený 476 m n. m. a najnižší bod 182 m n. m.

Obyvateľstvo

Počet obyvateľov obce je 587 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký potok (prítok Lúčnej)

Prameň

Preteká pohorím Žiar, pramení v podcelku Horeňovo, na juhovýchodnom svahu Nemcova (831,7 m n. m.) v nadmorskej výške približne 750 m n. m.
Divadlo Astorka Korzo ’90

História

Divadlo Korzo ’90 bolo založené 1. apríla 1991 a v septembri toho istého roku začalo svoju prvú divadelnú sezónu - sezónu 1991/1992. V roku 1993 divadlo zmenilo svoj názov na Divadlo Astorka Korzo ’90, podľa názvu bývalej kaviarne Astória, ktorá sa nachádzala v budove sídla divadla na Suchom mýte 17. V súčasnosti je táto budova v rekonštrukcii a divadlo pôsobí v priestoroch bývalého kina Pohraničník v budove Ministerstva kultúry Slovenskej republiky na Námestí SNP 33.
Divadlo Astorka Korzo ’90 sa hlási k tradícii Divadla Na korze, ktoré bolo počas normalizačného procesu v 70. rokoch administratívne zrušené. Divadlo Na korze preslávil predovšetkým novátorsky prístup v oblasti réžie a dramaturgie a uvádzanie malých javiskových foriem, ktoré v tej dobe v tradícii slovenského divadla absentovali.
V súčasnosti divadlo uvádza divácky atraktívny repertoár, založený na herectve osobností súboru. Členmi hereckého súboru sú také mená ako Boris Farkaš, Miroslav Noga, Zita Furková, Marta Sládečková, Anna Šišková, Szidi Tobias, Matej Landl a Vlado Černý. Ako interný režisér pôsobí v divadle Juraj Nvota. Svojho času tu pôsobil i scénograf Aleš Votava, ktorého scénické kreácie boli neraz ocenené cenou DOSKY za najlepšiu scénografiu.
Predstavenia pripravované kolektívom tvorcov sú každoročne mimoriadnou udalosťou na slovenskej divadelnej scéne a sú s úspechom uvádzané na slovenských, českých a zahraničných medzinárodných festivaloch.
Andrej Rajčák

Klubový hokej

Je známy predovšetkým z pôsobenia v HKm Zvolen, kde istý čas nastupoval v prvom útoku s Richardom Šechným a Jaroslavom Törökom. V sezóne 2006/07 pôsobí v škótskom klube Edinburgh Capitals.

Reprezentácia

V slovenskej reprezentácii odohral 7 zápasov, strelil 1 gól.
Švédska modrá kačica

Pôvod plemena

Švédska modrá kačica je domestikovaná forma kačice divej (Anas platyrhynchos) zo západného pobrežia Švédska.

Opis

Švédska modrá kačica je mäsové plemeno kačice s vysokou znáškou vajec (100 vajec ročne). Modré sfarbenie sa dedí heterozygotne, potomstvo 2 modrých jedincov (heterozygoti Aa) sa štiepi na 50% modrých (heterozygot Aa), 25% čiernych (homozygot AA) a 25 % bielych až perlovo šedých jedincov (homozygot aa).
Lion-en-Beauce

Poloha

Obec má rozlohu 7 km². Najvyšší bod je položený 137 m n. m. a najnižší bod 121 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karlstad

Karlstad je švédske mesto, hlavné mesto provincie Värmland. V súčasnosti tu žije 58 544 obyvateľov. Mesto sa rozkladá pri ústí rieky Klarälven do najväčšieho švédskeho jazera Vänern.

Šport

V meste sa nachádza úspešný hokejový klub Färjestads BK, viacnásobný švédsky majster.
Potočníky

Opis

Potočníky sú malý až stredne veľký štíhly hmyz s dosť hustou žilnatinou, ktoré sa v pokoji skladajú strechovito nad bruškom.
Krídla (najmä predné) sú slabo, no často i výrazne pigmentované, obyčajne vyzerajú ako "zadymené". Krídla sú pokryté drobnými šupinkovitými chĺpkami (Trichoptera = chĺpkokrídlovce).
Na hlave sú nitkovité mnohočlánkové tykadlá a sčasti zakrpatené hryzavé ústne orgány (ich hryzadlá už neumožňujú hryzenie). Prijímajú preto len tekutú potravu, na čo im slúži lyžičkovitý výrastok dolnej pery (haustellum).
Larvy žijú vo vode, len celkom výnimočne vo vlhkom detrite. Dýchajú kutikulárnymi žiabrami na brušku (ktoré môžu pripomínať tracheálne žiabre). Larvy žijúce v prevzdušnených rýchlo tečúcich vodách dýchajú skôr povrchom tela.
Larvy sú dvojakého typu v charakteristike dvoch podradov potočníkov. Vývin prebieha cez 5-7 instarov. Larva má na spodnej pere vývod snovacích žliaz, ktoré produkujú látku podobnú pavučine. Kuklí sa vo vode, pričom sa zapriada do kokónu. Kukla je pupa dectica libera, pred liahnutím imága sa vyhryzie z kokónu a vylezie na breh.

Výskyt

Na svete poznáme do 5 500 druhov potočníkov. Na Slovensku bolo spoľahlivo potvrdených asi 210 druhov, pričom výskyt ďalších asi 40 druhov sa dá očakávať.

Taxonómia

Delia sa na dva podrady a 18 čeľadí. Rozdelenie do čeľadí však nie je také zrejmé a vžité ako u iných radov hmyzu (nezaobíde sa bez štúdia mikroskopických znakov a často i žilnatiny krídel), navyše pre všetky druhy bez ohľadu na čeľad sa používa jednotný slovenský názov "potočník".
Geraardsbergen

Obyvateľstvo

Mesto má približne 32 033 obyvateľov (2010).
Quartier Vivienne

Quartier Vivienne (štvrť Vivienne) je 6. štvrť v Paríži, ktorá je súčasťou 2. obvodu.
Má rozlohu 24,4 ha a je vymedzená ulicami Rue des Petits Champs na juhu, Rue Sainte-Anne s Rue de Gramont na západe, bulvármi Italiens a Montmartre na severe a Rue de Notre-Dame-des-Victoires na východe.
Štvrť bola pomenovaná po miestnej ulici Rue Vivienne, ktorá prechádza štvrťou od severu k juhu, a ktorá nesie meno Louisa Viviena de Saint-Marc, parížskeho konšela v roku 1599. Rovnaké meno má i 176 metrov dlhá pasáž vybudovaná v roku 1823 a v roku 1974 zaradená medzi historické pamiatky.
La Bouilladisse

Poloha

Obec má rozlohu 12,61 km². Najvyšší bod je položený 686 m n. m. a najnižší bod 193 m n. m.

Obyvateľstvo

Počet obyvateľov obce je 5906 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovnaft Cup 2015/2016

Slovnaft Cup 2015/2016 alebo Slovenský pohár vo futbale 2015/2016 bol 47. ročník Slovenského pohára vo futbale mužov. Súťaž niesla meno rovnako ako v predchádzajúcom ročníku po titulárnom partnerovi Slovenského futbalového zväzu pri Slovenskom pohári spoločnosti Slovnaft.
Minulý ročník Slovnaft Cupu vošiel do platnosti nový model najvyššej pohárovej súťaže. Do súťaže sa tak okrem klubov z Fortuna ligy a DOXXbet ligy mohli prihlásiť tímy aj z regionálnych súťaži – z tretej, štvrtej a príp. aj piatej ligy.
Stretnutia Slovnaft Cupu (okrem finále) sa v prípade nerozhodného výsledku nepredlžovali. Po 90 min. nasledovali kopy na bránu zo značky pokutového kopu. Okrem semifinále sa všetky kolá hrali na jeden víťazný zápas. Finále sa odohralo po schválení Výkonného výboru SFZ v novootvorenej City Arene Trnava.
Titul obhájil AS Trenčín, ktorý vo finále zdolal ŠK Slovan Bratislava 3:1. Keďže AS Trenčín získal účasť v Lige majstrov 2016/2017 vďaka víťazstvu domácej ligy, miestenku v Európskej lige 2016/2017 si zaistil ŠK Slovan Bratislava.

Prihlásené tímy

Do súťaže sa prihlásilo celkom 170 tímov, z najvyššej súťaže Fortuna ligy 12 tímov a z druhej najvyššej ligy DOXXbet ligy 21 tímov. Z nižších líg sa prihlásilo celkovo 137 tímov – BFZ 32 klubov, ZsFZ 42 klubov, SsFZ 44 klubov a VsFZ 19 klubov.
Za jeden futbalový klub môže štartovať len jedno družstvo, čiže žiadne „B“ tímy nemohli štartovať v súťaži.

1. – 3. kolo

V prvých troch kolách platilo územné rozdelenie Východ – Západ, ktoré fungovalo aj DOXXbet lige. Pre kluby z Fortuna ligy, územné rozdelenie neplatilo. V 1. až 4. kole platilo pravidlo, že v prípade vzájomného stretnutia medzi futbalovými klubmi s rozdielom 1 súťaže, sa stretnutie odohralo na ihrisku klubu z nižšej súťaže. V prípade ak boli tímy z rovnakej ligovej úrovne, o domácom ihrisku rozhodol žreb (ktorý tím bol vyžrebovaní do dvojice ako prvý). Kluby z najvyššej ligy a z druhej najvyššej ligy nastupovali do súťaže v druhom kole, pričom platilo, že kluby z 1. ligy boli nasadení pri žrebe v druhom, treťom a štvrtom kole, kluby z 2. ligy mali právo nasadenia pri žrebe len v druhom kole.

4. kolo – štvrťfinále

Všetky tri kolá sa hrali jednokolovo. Od 4. kola sa už hralo bez teritoriálneho obmedzenia. 17. októbra 2015 ŠTK SFZ vyžrebovala štvrté a následné kolá a tým vytvorila turnajový pavúk až do finále.
La Chaussée-d’Ivry

Poloha

Obec má rozlohu 8,39 km². Najvyšší bod je položený 168 m n. m. a najnižší bod 52 m n. m.

Obyvateľstvo

Počet obyvateľov obce je 1 027 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Gere

Život

Narodil sa vo Philadelphii v anglicko-írskej rodine. Jeho otec, Homer George Gere, vlastnil malú poisťovňu a jeho matka, Doris Anna Tiffany, bola žena v domácnosti. Pochádza z piatich detí, má tri sestry a jedného brata.
V roku 1967 absolvoval strednú školu North Syrakus, kde vynikal v gymnastike a hudbe (hral na klavír, gitaru a trúbku), a vstúpil na Univerzitu Massachusetts Amhest, kde si vybral ako odbor filozofiu a východné náboženstvá, školu ale po dvoch rokoch opustil.

Kariéra

Svoju prvú hlavnú úlohu dostal v roku 1973 a potom sa v 70. rokoch objavil v hollywoodskej sexuálne ladenej detektívke Looking for Goodbar (1977). Dostal tiež hlavnú úlohu vo filme Nebeské dni (Days of Heaven) z roku 1978. Jeho herecká kariéra a popularita začali prudko stúpať po roku 1980 najmä vďaka úspešnému filmu American Gigolo z roku 1982. Neskôr sa stal mužom, ktorý sa objavoval pravidelne na hlavných stranách amerických módnych časopisov.
Odozva jeho rolí v 80. rokoch kolísala medzi úspechom a neúspechom. Po uvedení filmu Vnútorné záležitosti (Internal Affairs) v roku 1990 a svetovo presláveného romantického snímke Pretty Woman (1990), kde hral po boku Julie Robertsovej, zostal na výslní a dostal úlohy vo filmoch z 90. rokov. Boli to fílmy ako Návrat Sommersbyho (Sommersby) v roku 1993, Prvotný strach (Primal Fear, 1996) a v roku 1999 Nevesta na úteku. Časopis People ho v roku 1999 vyhlásil za "najzvodnejšieho živého muža".
V roku 2002 obdržal Zlatý glóbus za film Chicago a hral vo filmoch Neverná (Unfaithful) a Proroctvo z temnôt (The Mothman Prophecies), ktoré boli vcelku úspešné.
Bol zvolený za "muža roka" (Man of the Year) pre rok 2006.

Súkromný život

V rokoch 1991 - 1995 bol ženatý s modelkou Cindy Crawford. V roku 2002 sa po sedemročnej známosti oženil s modelkou a herečkou Carey Lowell. Majú spolu syna Homera Jamesa Jigmea, ktorý sa narodil v roku 2000. Ich manželstvo však od septembra 2013 stojí pred rozvodom. Dôvodom je túžba Lowell po spoločenskom živote, ktorého sa Gere naopak stráni.
Richard Gere je známy ako budhista a aktívny zástanca tibetského dalajlámu. Je tiež vytrvalým obhajcom ľudských práv v Tibete. Angažoval sa aj v medzinárodnej kampani pre Tibet. Propaguje tiež boj proti príčinám a nebezpečenstvu AIDS, hlavne v Indii. O tejto záležitosti aktívne rokoval i s prezidentom USA Georgeom W. Bushom a žiadal ho o podporu pri výskume tejto choroby.